Mostrando contenidos 1 a 10 de 329\n13/10/2021. Forem PV ofereix cursos emmarcats en el Pacte per a l’Ocupació de la ciutat de València\n07/10/2021. “Sense treball decent no pot haver-hi desenvolupament econòmic sostenible ni progrés”\n04/10/2021. CCOO PV reclama un pla de xoc per a combatre la desocupació juvenil al País Valencià\n29/09/2021. Una ocupació de qualitat per a construir la recuperació econòmica\n02/09/2021. L'ocupació que es genera al País Valencià no reuneix els estàndards de qualitat del treball decent\n03/08/2021. La recuperació econòmica no està millorant qualitativament la creació d'ocupació que continua sent precària i temporal\n29/07/2021. El mercat de treball valencià es mostra incapaç d'absorbir la demanda d'ocupació\n02/07/2021. L'atur disminueix un 2,01 % però la valenciana és la tercera autonomia en nombre de persones desocupades\n02/06/2021. La retirada de les restriccions i l'inici de la temporada turística condicionen l'atur registrat\n05/05/2021. El País Valencià registra la dada d'atur més elevada al mes d'abril des de 2016


Alcoi - Plenari extraordinari per a la classificació del plec de la brossa\nPlenari extraordinari per a la classificació del plec de la brossa\n07-02-2018 | Visitas:71\nDemà dijous, se celebrarà comissió extraordinària de Sostenibilitat i Medi Ambient a les 8.00 del matí i un plenari extraordinari a les 8.30 h per aprovar la classificació de les empreses que s’han presentat pel servei de neteja urbana i residus sòlids urbans. Aquest pas és necessari dins del procediment administratiu d’adjudicació del servei que s’ha desenvolupat als últims mesos.\nEn aquest cas, l’adjudicació del servei de neteja urbana i brossa té com a òrgan de contractació el plenari municipal, i no la Junta de Govern. Per tant, és el plenari, l’òrgan encarregat d’aprovar la classificació que presenta la Mesa de Contractació. Al plenari de demà, únicament es decideix, l’aprovació de la classificació definitiva que ha atorgat la Mesa de Contractació.\nUna vegada aprovada la classificació, l’empresa té 10 dies des de la notificació, per a presentar tota la documentació requerida, pel que, de no haver cap imprevist, en el plenari ordinari de febrer, del dilluns 26, es podria portar l’aprovació definitiva de l’adjudicació del servei.


NOVETATS PER A MUNICIPIS DE MENYS DE 10.001 HABITANTS EN FASE 0 I 1 - Inici\nData i hora oficial 02.10.2020 | 00:32\nNOVETATS PER A MUNICIPIS DE MENYS DE 10.001 HABITANTS EN FASE 0 I 1\nDiumenge, 24 de maig de 2020 a les 00:00\n• L’objecte de l’ordre és flexibilitzar algunes restriccions en els municipis petits que encara es troben en fase 0 i fase 1. Per tant, a aquests municipis els hi serà d’aplicació la normativa corresponent a la fase del pla en la que es trobin, llevat dels aspectes expressament regulats per aquesta ordre.\n• Aquesta ordre s’aplicarà als municipis i a les EMD, que tinguin menys de de 10.001 habitants i una densitat de població inferior a 100 habitants per km2.\n• Es podran beneficiar de les mesures previstes en aquesta ordre els residents empadronats en el municipi o ens d’àmbit territorial inferior al municipi, així com les persones que hagin romàs els darrers 14 dies en el municipi o ens d’àmbit territorial inferior al municipi.\n• No podran fer ús de les habilitacions d’aquesta ordre les persones que presentin símptomes o estiguin en aïllament domiciliari degut a un diagnòstic per la COVID-19. Les persones vulnerables en podran fer ús sempre que la seva condició clínica estigui controlada i mantinguin rigoroses mesures de protecció.\n• No seran d’aplicació les franges horàries previstes a l’ordre SND/370/2020, de 25 de abril (és a dir, la prevista per als menors de 14 anys), ni a l’ordre SND/380/2020, de 30 de abril, (és a dir, les previstes per a la pràctica de l’activitat física no professional a l’aire lliure). Per tant, a la pràctica es suprimeixen els franges horàries.\n• En el cas dels desplaçaments dels menors de 14 anys, poden fer aquests desplaçaments tots els convivents en un mateix domicili (per tant, ja no és d’aplicació que el desplaçament l’hagi de fer un adult amb tres menors de 14 anys com a màxim).\n• L’activitat es podrà practicar en el terme municipal o, en el seu defecte, a una distància màxima de cinc quilòmetres, incloent els municipis adjacents, sempre que es trobin dins l’àmbit d’aplicació d’aquesta ordre i formin part de la mateixa regió sanitària.\n• L’obertura de qualsevol establiment previst en aquesta ordre està condicionada al compliment de les mesures generals i especifiques d’higiene i prevenció recollides a l’ordre SND/414/2020, de 16 de maig.\n• Pel que als mercats setmanals, si així ho decideixen els ajuntaments, es podran reobrir donant preferència als productes alimentaris i de primera necessitat, procurant que els productes comercialitzats no siguin manipulats pels consumidors. Els ajuntaments establiran els requisits de distanciament entre parades i les condicions de delimitació del mercat per tal de garantir la seguretat i la distància entre treballadors, clients i vianants, per tal de garantir l’aplicació de les limitacions establertes a l’ordre SND/414/2020, de 16 de maig.\n• Pel que fa als establiments d’hostaleria i de restauració, es podran reobrir per a consum en el local, llevat de les discoteques i els bars d’oci nocturn, d’acord el que està previst al capítol IV de l’ordre SND/414/2020, de 16 de maig. La prestació del servei a les terrasses a l’aire lliure dels establiments d’hostaleria i restauració es farà segons el que està previst a l’ordre SND/399/2020, de 9 de maig.\n• Pel que fa als serveis socials, els municipis han de vetllar per la prestació efectiva de tots els serveis i prestacions recollits al catàleg de referència de serveis socials, d’acord amb el que està previst a l’ordre SND/399/2020, de 9 de maig. En aquest sentit, els municipis han de facilitar en la mesura que sigui possible el transport dels usuaris dels serveis socials, garantint en els desplaçaments col·lectius que es guarden les distàncies de seguretat interpersonals i l’ús de les mascaretes.\n• Es flexibilitzen altres restriccions, tenint en compte que sempre s’han de respectar les mesures de seguretat i higiene establertes per les autoritats sanitàries per prevenir la COVIC-19, especialment mantenir la distància de seguretat mínima de dos metres i en el seu defecte prendre mesures alternatives de protecció física, rentat de mans i etiqueta respiratòria:\n- Es podrà circular per la unitat territorial de referència, sense perjudici de les excepcions que justifiquin el desplaçament a una altra part del territori estatal, previstes al reial decret llei de declaració de l’estat d’alarma (anar al metge, anar a treballar, tornar a casa, tenir cura de persones grans o discapacitades o situacions de força major o de necessitat i altres similars).\n- Els grups, com a molt, haurien de ser d’un màxim de 15 persones, llevat que siguin convivents.\n- Vetllatoris: 25 persones a l’aire lliure i 15 en lloc tancat, siguin convivents o no. Enterraments: 25 persones com a màxim i l’oficiant de l’enterrament. S’han de respectar les indicacions de les autoritats sanitàries.\n- Pel que fa a les biblioteques, a més a més del préstec, es permet també la consulta dins la sala si no es supera un terç de l’aforament, així com la utilització dels ordinadors públic o les fitxes, sempre que els espais siguin netejats desprès del seu ús. També es permet el préstec interbibliotecari dins de la província però hauran d’estar 14 dies separades i en un lloc apartat.\n- Pel que fa a la pràctica esportiva, s’aplicarà l’ordre SND/414/2020, de 16 de maig; i pel que fa a les instal·lacions esportives a l’aire lliure serà d’aplicació l’article 41 de l’orde SND/399/2020, de 9 de maig.\n• Les comunitats autònomes i els municipis podran sol·licitar al ministeri de sanitat la suspensió de l’aplicació d’aquesta ordre quan considerin que existeix una situació de risc per a la població o quan el nombre de casos de COVID-19 hagués crescut de manera sostinguda durant les dues setmanes anteriors a la sol·licitud. Així mateix, la comunitat autònoma excepcionalment, quan les particularitats del municipi ho aconsellin, podrà sol·licitar la flexibilització d’altres mesures.\n• Per garantir el compliment d’aquesta ordre els ajuntaments, amb la col·laboració dels consells comarcals, i coordinats per la comunitat autònoma, elaboraran i aprovaran plans d’adequació dels espais públics. En aquest sentit, els ajuntaments podran ordenar l’ús de l’espai públic, la recuperació i adaptació de zones verdes i espais lliures, la definició de vials per a bicicletes, patinets i vehicles similars i per a vianants, l’ordenació de la circulació, la zonificació de les zones de bany a les platges, rius, llacs, embassaments, utilització del mobiliari urbà. Així mateix, els ajuntaments podran adoptar mesures restrictives d’accés als espais naturals de la seva competència si consideren que existeix un risc de formació d’aglomeracions (control de l’aforament dels aparcaments i dels camins d’accés, així com el reforçament de la vigilància en matèria de protecció del medi natural).\n• L’ordre va entrar en vigor el dia 22 de maig i manté la seva vigència fins el moment que la regió sanitària on es troben els municipis subjectes d’aquesta ordre els hi sigui d’aplicació mesures de caràcter més flexible que les previstes en aquesta ordre.\nDarrera actualització: 24.05.2020 | 11:43


Dilluns, 10 Novembre 2014\tDempeus 26 min\nDempeus a la paret\nLa paret és molt útil per comprovar els aliniaments en les postures dempeus. En aquest vídeo ho veiem en trikonasana, parsvotanasana, parivritta, i parivrta ardha chandrasana. Bon profit!\nDilluns, 10 Novembre 2014\tEndavant 52 min\nEndavant amb suports\nComencem com sempre escalfant les cames en dandasana i les barques, després sirsasana, postures endavants amb suports i acabem amb una sorpresa final.\nDimarts, 04 Novembre 2014\tDempeus 53 min\nRecuperem una pràctica clàssica de postures dempeus. Amb virabhadrasana III feta des d'uttanasana, parighasana i garudasana.\nDilluns, 27 Octubre 2014\tDescans 47 min\nIniciació al descans\nAquí teniu un vídeo d'una classe de nivell 1 on veiem les postures dempeus que hem fet fins ara, i a més obertura d'espatlles de gomukhasana i supta sukhasana. Això ens donarà la tècnica per abordar més endavant postures més complexes.\nDimecres, 22 Octubre 2014\tEndavant 51 min\nFem un escalfament de cames molt llarg fent servir la tècnica del cinturó als turmells. Venen les barques, sempre difícils. Després obrim una mica les espatlles i fem sirsasana. I acabem amb 2 o 3 postures cap endavant.\nDimecres, 15 Octubre 2014\tEnrera 33 min\nEnrere falta gent\nDesprés d'obrir omòplats i cuixes amb l'ajuda d'un totxo, abordem per fi postures enrera. Expliquem la relació entre danurasana i ustrasana, i fem (sospirant) algunes chaturangues.\nDimecres, 15 Octubre 2014\tDempeus 22 min\nFarem 4 postures dempeus, molt suaus, per anar obrint el cos.\nDimarts, 14 Octubre 2014\tEspecífic 6 min\nUs presento un petit escalfament per a les cames, perquè aprenguin a girar endins.\nDimarts, 07 Octubre 2014\tDempeus 50 min\nPrincipi de Nivell 1\nEn aquesta classe ja comencem a conèixer la pràctica. Insistim en el punt bàsic de l'obertura de la planta del peu, i ho veiem també amb l'ajuda d'un cinturó estirats a terra, i a vajrasana que expliquem des de zero.


Els temps grisos: Decepcions (II)\nUna de les decepcions de la meva vida adulta ha estat la falta de relació entre el saber i l'actuar. Avui em referiré només al saber història i a l'actuar en funció d'aquest saber. Aquesta decepció fins i tot m'ha fet dubtar de la dimensió estrictament educativa de l'ensenyament de la història (entre d'altres humanitats, és clar!).\nAhir parlava del desengany que m'havia produït constatar que el fet de ser sensible i culte no educava automàticamente la bondat. De grans botxins històrics de la humanitat n'hi ha hagut de moltes menes. Alguns, certament, han estat primitius i han matat gratuïtament, trobant fins i tot plaer en les tortures i assassinats massius. En aquest sentit el botxí se situa en un estatge inferior a l'animal ja que, segons tinc entès, els animals maten per alimentar-se però no pas per pura gratuïtat. Pots pensar que si aquest botxí hagués estat educat això no passaría. Doncs no, podria passar igual. Hi ha hagut altres botxins que han estat refinats, han tingut una educació de la sensibilitat i han tingut accés a una notable cultura literària i filosòfica. Aquests especímens no sé ja on classificar-los dins de l'escala de l'animalitat.\nPerò hi ha una decepció menys cruel i més afinada sobre les suposades virtualitats educatives de les humanitats. Solem proposar, per exemple, l'estudi de la història com una disciplina que no només instrueix sinó que educa la comprensió de la complexitat humana. Fem aprendre història, diem, perquè d'aquesta manera els futurs ciutadans sabran que en els fenòmens socials hi ha una causalitat múltiple i que en el marc de les tensions del temps sempre hi ha continuïtats i canvis. Fins i tot podran aprendre que si bé el ritme polític pot ser molt ràpid, simultàniament els ritmes econòmics són més lents i els ritmes dels imaginaris socials de vegades poden passar etapes d'immobilitat. Conjugar tota aquesta complexitat en la comprensió de la realitat --afirmem-- ajuda a madurar les persones i evita que la futura ciutadania sigui mobilitzada o manipulada per emocions primàries o per simplismes apriorístics.\nSi això fos així, l'historiador hauria de ser una persona que en les seves opinions i en les seves actuacions mostrés una gran ponderació i valorés en tot moment les complexitats socials del seu present.\nDoncs no és així. Quan llegeixo o escolto les explicacions dels historiadors o de les historiadores sobre fets d'actualitat, sobretot polítics, em sobta escoltar que diguin els mateixos simplismes primaris que qualsevol altra veí de l'escala.\nEl mateix es pot afirmar, em sembla, de la relació entre ensenyament de la història i mentalitat resultant. Atès el contingut dels llibres de text d'història dels anys 70 --on tots a primer de BUP explicàvem el concepte de mode de producció-- la nostra societat, a hores d'ara, hauria de tenir en el seu imaginari social un alt component marxista. Tots els llibres i la majoria del professorat no es movien aleshores dels estrets marges d'aquesta teoria fora de la qual no semblava existir "cap salvació".\nDoncs bé, malgrat els llibres i el saber ensenyat de la història dels anys 70 ençà, no sembla que l'imaginari social sigui gaire marxista. Ni tampoc no sembla que saber història faci que les persones siguin més madures i flexibles en les seves anàlisis de la realitat social.\nPublicat per Tòfol a 10:21


Metrovalencia - Bicimetro - El Parque Natural del Túria (3)\nEixida: estació de la Pobla de Vallbona de la L2.\nArribada: estació de Manises de L3, L5 i L9.\nLa ruta proposada discorre, quasi tota, paral·lela al riu Túria. Primer, pel marge esquerre, i una vegada creuat el pont vell de Riba-roja, continuarem pel marge dret fins a Manises. Durant eixe recorregut, passarem per unes quantes urbanitzacions que estan pràcticament pegades al riu, com són la masia de Tràver, València la Vella i la Presa. A pesar de tot, ens sorprendrem veure que, fins i tot, queden trams amb una exuberant vegetació de ribera, i zones on el riu encara no ha perdut la seua identitat i encant. D'ací, que, amb la seua recent declaració de parc natural, servisca per a conservar-lo en eixe estat, i fins i tot millorar-lo.\nComencem la ruta en l'estació de la Pobla de Vallbona. Eixim cap a la carretera pel camí d'accés a l'estació baixador. Continuem cap a l'esquerra, en direcció a Riba-roja, i travessem la via del tren per un pont.\nDarrere haurem deixat, a 1,5 km, la Pobla de Vallbona. Esta població de la comarca del Camp de Túria, té 17.000 habitants, aproximadament.\nDel seu patrimoni cultural, destaca l'església de Sant Jaume. La façana és senzilla i té un campanar de planta octogonal. En la cúpula crida l'atenció les teules vidriades de tonalitat verdosa. En la sagristia hi ha una taula que representa Santiago Apòstol pelegrí.\nMolt més recent és l'església de la Santíssima Trinitat i de Sant Josep. La façana és d'estil classicista i va ser construïda entre el 1947 i el 1957. Situada al nord del nucli urbà, es localitza l'ermita de Sant Sebastià, erigida en honor al patró del municipi. Podem visitar l'Ajuntament. Edifici d'arquitectura eclèctica de principi del segle xx. De la seua façana cal destacar la volada, la balconada amb balustre i el rellotge. La Casa de Cultura es troba al seu costat i també té interés. Als afores del municipi es troba el mas de Tous o Villaflora. La seua construcció data de finals del segle xiv. La masia consta de diversos i amplis habitatges, a més de les construccions dedicades a magatzems i estables.\nAtenció a este punt, perquè hem d'abandonar la carretera i desviar-nos a la dreta per un camí agrícola asfaltat. Trobarem unes casetes de camp en ruïnes.\nCruïlla de camins. Davant, unes marques blanca i groga de senda de xicotet recorregut. Girem a l'esquerra. Uns 100 metres més avant ens trobem una bassa i un cartell indicador del molí de Quelo, que no agafarem.\nCruïlla en forma de T. Continuem a la dreta, per una pista de terra (antiga senda de ramat) seguint les indicacions del pal de la senda de xicotet recorregut (monestir del cister el Molinet).\nDeixem esta pista de terra i girem a l'esquerra, travessem una xicoteta séquia amb una caseta motor. El camí asfaltat és prou estret i tranquil, encara que cal prestar atenció als vehicles que vénen de cara. Coincidim durant este tram amb la ruta 8. El recorregut per este tram del riu és molt agradable i ens oferix un paisatge ple de vegetació de ribera, figueres de pala, canyars i tarongerars, que acaba amb una vista panoràmica del poble.\nContinuem a la dreta. Uns 300 metres més avant, el camí s'eixampla just en arribar a una caseta i un gran nesprer. Des d'ací tenim una bona vista del poble on destaca l'església.\nAbans d'arribar a la carretera de la Pobla de Vallbona - Riba-roja, per la qual iniciem la ruta, ens desviem a la dreta per a creuar el riu Túria pel pont vell. Va ser construït en el segle xvii i va estar molts danyat en la riuada de 1957, per la qual cosa es va construir un nou pont a escassos metres. Ara és un pont de vianants i ciclistes.\nUna vegada en l'altre marge del riu, i a la dreta, tenim la possibilitat d'entrar al nucli urbà.\nSeguim a l'esquerra i a uns 100 metres arribem a la carretera que puja a Riba-roja. Podem acostar-nos a visitar esta població i conéixer part del seu patrimoni.\nL'església de l'Assumpció, acabada a finals del segle xviii. Única església de tota la comarca del Camp de Túria que té dos torres campanars idèntiques. És interessant visitar el conjunt arquitectònic que forma l'església i l'Ajuntament. L'asil col·legi de la Sagrada Família. On destaca la capella d'estil neogòtic. Conjunt construït entre finals del segle xix i principi del xx. El palau senyorial dels Comtes de Revillagigedo. És l'edifici més antic i va ser una alcassaba musulmana, a la qual es van afegir elements arquitectònics posteriors, com la finestra geminada del gòtic (segle xv). L'edificació està realitzada amb maçoneria i fàbrica de rajola. El jaciment arqueològic del pla de Nadal. Restes d'un palau d'època visigoda del segle vii dC.\nUn dels jaciments més importants d'esta època de la Comunitat Valenciana. El parc municipal Maldonado. Disposa d'una via fèrria per a realitzar un xicotet recorregut en trens de vapor a escala reduïda, ideal per als més menuts. També trobem el model d'un tren de rodalia que va estar en servici fins a finals de la dècada dels 80 del segle xx.\nPunt conflictiu. El millor que podem fer és baixar de la bicicleta i creuar la carretera (que sol tindre prou de trànsit), i continuar pel voral de l'esquerra uns 50 metres on veurem un cartell indicador de camí tallat abans d'arribar a la discoteca. Continuem este camí a l'esquerra.\nUrbanització la masia de Tràver. Hi ha una cadena que la passem per un lateral i a uns 50 metres més avant, trobarem un carreró a l'esquerra (cantó del carrer d’Iregua), amb una altra cadena que traspassem fins a arribar a un camí de terra. Continuem a la dreta.\nEl camí es convertix en senda. A la dreta, a la part alta, un parc amb un mirador. Estem en el límit del Parc Natural del Riu Túria. Comença un tram amb magnífica vegetació de ribera i alguns pins gegants.\nDeixem la senda i descendim cap a un transformador en l'esplanada al costat del riu. Destaquen els xops de grans dimensions i a uns 200 metres hi ha un gual per on solen creuar el riu els cavalls. Continuem a la dreta cap al camí que porta a les cases de la urbanització, per a més avant seguir a l'esquerra, per un camí amb millor traçat, que ens porta a un camp de futbol.\nSeguim recte per a introduir-nos en un canyar. A la dreta, un camí asfaltat on està el parc infantil i la zona esportiva de la urbanització. Uns 100 metres més avant, seguim la senda a la dreta, per a passar per davall d'una gran canonada i uns bancals amb cultius abandonats. Arribem a una pista que agafem a l'esquerra, cap a les cases. El camí ara està asfaltat.\nSeguim recte pel costat de la paret de les cases. Descendim un xicotet tram amb ferm de terra, fins a arribar a la nova zona urbanitzada de València la Vella. Continuem per asfalt rodejant la urbanització.\nEns desviem a l'esquerra en arribar a la caseta de les bústies dels veïns de la urbanització. Uns 100 metres més avant, trobem un camí de terra que puja cap a unes cases. Seguim recte per asfalt.\nAtenció a esta desviació del costat d'uns xalets. Hem de seguir a la dreta, ja que el camí de l'esquerra baixa cap al riu i no té eixida. A uns 100 metres, un encreuament amb un hort de tarongers i un pal elèctric. Continuem a l'esquerra per una pista de terra.\nA l'esquerra, i abans d'arribar a passar per davall d'una línia elèctrica, hi ha un camí poc traçat que conduïx a unes trinxeres de la Guerra Civil.\nEns desviem a l'esquerra en arribar a un garrofer del costat del camí. Pròxima està la via desmantellada de Renfe que unia València amb Riba-roja i Llíria.\nA l'esquerra del camí, una cova refugi excavada en la paret d'un xicotet monticle. A uns 200 metres, i també al costat del camí, ens trobarem un jaciment arqueològic València la Vella. Presenta una sèrie de ruïnes i muralles d'època romana. Ocupa un emplaçament estratègic entre el llit del riu Túria i el barranc del Pou.\nEl camí ara està asfaltat just en entrar a la urbanització. Descendim i en arribar al barranc, a l'altura del km. 15, tenim dos opcions. La primera consistix a desviar-nos a l'esquerra per una senda entre canyes, que pot presentar dificultats en època de pluges. En este itinerari apareixeran uns quants encreuaments de sendes i hem d'anar sempre a la dreta, perquè els de l'esquerra es fan impracticables per al pedaleig, per l'excessiva vegetació, sobretot albarzers. En un dels encreuaments un gran pi ens servix de referència, prompte arribem a una altra zona urbanitzada junt amb el riu, que travessem (a uns 400 metres), fins a arribar a les últimes cases, i descendir, a l'esquerra, cap al riu.\nL'altra opció, menys complicada, és seguir recte pel camí asfaltat de la urbanització, per a després girar a l'esquerra, i descendir cap al riu.\nArribem a la ribera del riu Túria. Trobem una torreta o sifó de la conducció d'aigües potables de València. Continuem per un camí estret i amb frondosa vegetació al costat del riu Túria, i passem una tanca que impedix el pas de vehicles de motor.\nEstem en la confluència del canal Xúquer-Túria, on les aigües del Xúquer aporten el seu cabal al Túria. Cal baixar, amb precaució, per un xicotet escaló, cap a la caseta. Prompte el camí s'eixampla i apareix en este entorn fluvial, el mesurador del cabal del riu i les instal·lacions d'aigües potables de València i davant, en la part alta, el Mirador del Rei.\nÀrea recreativa de l'assut de la Séquia Reial de Montcada, coneguda popularment com la Presa. Des d'esta assut, la séquia inicia el seu recorregut de més de 30 quilòmetres per l'horta fins a Puçol.\nLa Séquia Reial de Montcada és un dels sistemes hidràulics més antics de les terres valencianes. Els seus orígens es troben en la València musulmana, amb una història de més de 800 anys.\nEixim d'esta zona, amb bancs, parc infantil i barbacoa, per a, després de creuar una xicoteta tanca que impedix l'accés de vehicles motoritzats, dirigir-nos a l'esquerra, cap a un conjunt de cases que conformen la urbanització la Presa. Seguirem uns mollons de la conducció d'aigües potables de València.\nArribem al gran viaducte de l'autovia A-7. Una vegada passat el pont, hi ha un camí a la dreta que seguix el curs del barranc i que no agafem. El nostre itinerari continua recte cap a la pineda on hi ha dos sendes amb pronunciat pendent. És preferible agafar la de la dreta.\nPassem una tanca i deixem la senda. Continuem el camí asfaltat que accedix a unes cases. Cent metres més avant, ens desviem a l'esquerra pel camí de la Cova. Un xicotet tram està asfaltat, després, el ferm és de terra durant quasi 1 quilòmetre, i més tard torna a estar asfaltat fins a Manises.\nMasia de la Cova. Antiga masia dedicada a l'explotació agrícola i ramadera. En un futur este entorn canviarà, perquè hi ha un projecte d'urbanització de tota la partida.\nEns desviem a l'esquerra, cap a la residència d'ancians. El paviment està empedrat i després és de terra, al costat dels xiprers, fins a arribar al barri de Sant Francesc.\nPavelló d'esports i 200 metres més avant hem arribat a una rotonda. Des d'ací continuarem recte pels carrers de la població fins a l'estació de metro Manises.\nEl nucli urbà de Manises està situat a uns 50 metres d'altitud sobre el nivell del mar. Té una població de quasi 30.000 habitants.\nManises ha estat sempre vinculat a l'artesania de la ceràmica (més de set-cents anys d'activitat ceramista). El paisatge urbà està impregnat d'això, com ho testifiquen: el monument al ceramista de l'avinguda de Blasco Ibáñez; l'antiga escola de ceràmica; la façana del mercat municipal els Filtres, decorada amb nombrosos taulellets ceràmics en què es representen els usos i els costums dels mercats en el segle xviii; les façanes de les antigues fàbriques J. B. Huerta Aviñó i F. Valldecabres. En els diversos parcs, places i jardins hi ha representacions en taulellets ceràmics de diversa temàtica: en el parc dels Filtres, la història de la Comunitat Valenciana; en el jardí el Boscany, jocs infantils; en el parc del Carme, parc infantil decorat amb taulellets ceràmics que representen la història del ferrocarril de Manises. En la plaça de Rafael Attard, uns murals ceràmics amb motius marins. En la plaça d'Espanya, uns detalls ceràmics homenatgen l'aigua. També es pot visitar el Museu de Ceràmica de Manises, instal·lat en un antic casalot del segle xviii. Disposa d'una completa col·lecció de ceràmica produïda a Manises des del segle xiv fins al xx. I, finalment, la visita es completa amb un passeig per les botigues i tallers de ceràmica. El patrimoni religiós el compon, principalment, l'església parroquial de Sant Joan Baptista (1734-1751). Destaca la cúpula coberta de teules de reflex daurat, única en el món. Temple neoclàssic de planta de creu llatina enquadrada en un rectangle. La capelleta de Sant Antoni. Es pensa que va ser una capella de la primitiva església, construïda en el segle xiv, i va ser remodelada en el segle xix, i posteriorment l'any 2002.\nHi ha la possibilitat de realitzar un circuit mediambiental (passeig per l'horta) de quasi dos quilòmetres de longitud, amb dos variants: passeig per la séquia tapada, o passeig per les sendes del riu Túria. Uns taulellets interpretatius, fets de ceràmica, mostren la flora i fauna autòctones.\nEl final de l'itinerari és l'estació Manises de la L3, L5 i L9 de Metrovalencia. Al costat d’esta, es troba també l'antiga estació de Renfe.


/Curs d'iniciació al Nordic Walking a Arbúcies\nDisponibilitat: des de 01/01/2015 fins a 06/08/2018\nSportravelling us recomana aquest curs d'iniciació al Nordic Walking des d'Arbúcies, i tot això en l'entorn idíl·lic del Montseny.\nAquest curs està orientat a totes aquelles persones que vulguin fer una primera introducció al Nordic Walking amb un guia professional local que us mostrarà la tècnica d'aquest esport i l'entorn del Montseny i Arbúcies.\nEl curs es composa d'una introducció dels diferents elements del Nordic Walking més una ruta circular des d'Arbúcies.\nCondicions de Curs d'iniciació al Nordic Walking a Arbúcies\nVeure condicions generals de contractació o Polítiques de cancel·lació de Curs d'iniciació al Nordic Walking a Arbúcies\nEl curs d'iniciació al Nordic Walking té el seu origen i final a Arbúcies.\nEl curset consta d'una introducció al Nordic Walking i els seus diferents elements, així com una ruta circular al voltant d'Arbúcies.\nEl curs té una durada total de tres hores. El curs estarà disponible a partir de 4 persones. Les edats poden oscil·lar entre els 7 anys i els 99 anys. La principal restricció en relació a l'edat són els bastons (de moment no es fabriquen per a més petits de 7 anys).\nEl preu d'aquesta activitat inclou el lloguer de bastons de Nordic Walking.


Fontana Galardi Sessa Aurunca Itàlia - Ofertes d'hotels amb els MILLORS DESCOMPTES EN LÍNIA\nVeure tots els 22 allotjaments a Sessa Aurunca.\nSessa Aurunca, Sessa Aurunca, Itàlia - Veure al mapa\nMés informació sobre Fontana Galardi\nConvenientment situat a Sessa Aurunca, Fontana Galardi és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Fontana Galardi, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, telèfon, aparell de televisió, nevera, renta vaixelles per satisfer els clients més exigents. L'hotel ofereix instal.lacions fantàstiques, incloses piscina exterior, jardí, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Fontana Galardi.


Política de Cookies - OnWifi Tarragona\nONWIFI TARRAGONA S.L.U. informa sobre l’ús de les cookies en la seva pàgina web: www.onwifi.cat.\nCookies utilitzades en www.onwifi.cat\nwww.onwifi.cat assumeix que vostè accepta l’ús de cookies. No obstant això, mostra informació sobre la seva Política de cookies en la part inferior o superior de qualsevol pàgina del portal amb cada inici de sessió a fi que vostè sigui conscient.\nModificar la seva configuració. Podrà obtenir més informació sobre què són les cookies, conèixer la Política de cookies de www.onwifi.cat i modificar la configuració del seu navegador.


Ha celebrat la petició del Govern de suspendre l'arribada de creuers, però demana "decisions fermes i valentes"\n1 min. Palma 26/02/2020 14:55\n651x366 Antoni Noguera i Josep Ferrà durant la compareixença. Antoni Noguera i Josep Ferrà durant la compareixença.\nMÉS per Mallorca ha celebrat la sol·licitud del Govern balear a l'Autoritat Portuària perquè suspengui l'autorització d'amarrament de creuers a Palma a partir del 2022, però ha demanat a l'APB que "comenci a prendre decisions fermes i valentes". A més, el coordinador de MÉS per Mallorca, Antoni Noguera, ha reclamat "un model turístic vinculat al decreixement i la qualitat".\nNoguera ha assegurat que MÉS per Mallorca s'ha caracteritzat per defensar una "posició valenta i pionera contra el turisme de masses a les Illes Balears" i ha recordat algunes de les mesures que es posaren en marxa durant la seva batlia, com el "canvi legislatiu de lloguer turístic o la restricció perquè no hi hagi nous establiments turístics a Palma". El coordinador ecosobiranista ha exigit noves mesures per "tancar el cercle del sostre turístic de les Illes Balears" i ha recordat que "els creuers són sinònim de massificació, contaminació i rebuig social".\nPer la seva banda, el portaveu adjunt al Parlament, Josep Ferrà, ha assegurat que "el turisme de creuers és incompatible amb la línia de protecció de la mar" i ha recordat que "totes aquestes línies de feina" que s'han duit a terme des del Govern per lluitar contra el canvi climàtic "són incompatibles amb el model turístic actual".


El reportatge sobre la internacionalització del procés | EL CINÈFIL\nEl reportatge sobre la internacionalització del procés\nCine CatalàDocumentalTV 11 de Novembre de 2017 Redacció 0\nEl '30 minuts' aborda la imatge del cas català a l'estranger al reportatge 'Catalunya: afer exterior'\nAquesta setmana hem sabut que a Bèlgica també s’emeten els documentals de TV3. El 30 minuts del 8 d’octubre, Els dies clau, que explicava què s’ha viscut als carrers arran del procés d’independència es va emetre al canal belga VTR. Els equips del 30 minuts van estar al costat del president de la Generalitat, Carles Puigdemont, i del vicepresident, Oriol Junqueras i els consellers d’Exteriors i d’Interior, Romeva i Forn; del delegat del govern espanyol, Enric Millo; dels dirigents de l’ANC i Òmnium Cultural, Jordi Sànchez i Jordi Cuixart; de l’alcaldessa de Barcelona, Ada Colau, entre molts altres protagonistes.\nAquest diumenge 12 el 30 minuts torna a abordar la situació política per posar el focus en la internacionalització del cas català. La resposta ha estat sempre la mateixa: és un afer intern. La Unió Europea ha vist el procés català com una qüestió que s’havia de solucionar en el marc de l’estat espanyol. Fins que va arribar l’1 d’octubre i les imatges de la repressió policial van fer la volta al món. El reportatge Catalunya: afer exterior, busca respostes al mapa internacional: l’exprimer ministre d’Eslovènia, el vicepresident del Grup Popular europeu o la presidenta del Grup dels Verds. Als passadissos del Parlament d’Estrasburg ha estat el gran tema de conversa i preocupació. Carles Puigdemont ha situat el conflicte a Brussel·les, el cor de les institucions europees.\nHa fixat línies vermelles la Unió Europea? Hi pot haver una negociació internacional? Com funciona un procés de mediació? Mentrestant, a Catalunya, els fets són trepidants: l’empresonament de vuit membres del govern català, les protestes al carrer, una vaga general. I tot davant la mirada de la premsa internacional. El 30 minuts segueix des de dins el procés i busca explicacions en l’escena internacional en aquest reportatge de Genís Cormand i Ramon Vallès. Són els dies clau que continuen marcant la història del país. Europa pot donar l’esquena a la qüestió catalana?\nRecordem que, com podeu comprovar en aquesta notícia, TV3 port més de 50 dies liderant les audiències a Catalunya amb xifres històriques i és precisament la informació i els documentals i reportatges sobre la situació política actuals els que han fet que la televisió pública catalana tingui milers d’espectadors cada dia enganxats a la pantalla.


L’ANC vol marcar la via | Xavier Miró | barcelona | Política | El Punt Avui\nL’ANC vol marcar la via L’ANC vol marcar la via L’ANC vol marcar la via L’ANC vol marcar la via + L’ANC vol marcar la via E-mail\nVia Catalana del 2015 a la Meridiana QUIM PUIG.\nVia Lliure del 2015 a la Meridiana QUIM PUIG.\nL’ANC vol marcar la via L’ANC vol marcar la via L’ANC vol marcar la via L’ANC vol marcar la via L’ANC vol marcar la via E-mail\nMinoves se’n va perquè la DUI no representa tot el sobiranisme\nForça candidats demanen empatia social per arribar a més ciutadans\n“Els partits no estan en fase resolutiva de la independència perquè no estaven preparats, ens van dir després de la sentència”, explica Elisenda Paluzie, candidata a revalidar la presidència de l’Assemblea Nacional Catalana (ANC). Ho ha revelat en un dels debats territorials de la campanya per internet de l’entitat, que ha seguit aquest diari i en què han participat diversos candidats que aspiren al secretariat nacional –s’escollirà en les eleccions telemàtiques que tindran lloc del 10 al 13 de juny–. Però davant d’uns partits de JxCat i ERC “no preparats” per a la secessió i que hauran d’afrontar una greu crisi gestionant una autonomia sense sobirania i intervinguda econòmicament i políticament, l’equip encapçalat per Paluzie ha aconseguit fixar la via unilateral com a rumb únic de l’ANC per tal de forçar els partits a assumir-la. Paluzie reivindicava en el debat del Camp de Tarragona de dijous la independència dels partits que ha suposat afirmar la via unilateral, un camí que demana consolidar en un segon mandat. I en el debat barceloní de dijous reblava el clau anunciant que, un cop acabat el nou mandat, no es presentarà a la llista electoral de cap partit com van acabar fent els expresidents Carme Forcadell i Jordi Sànchez. Però l’aposta unilateral allunya l’ANC, si més no ara com ara, de la via possibilista d’ERC i del govern català, i és una aposta que explica la marxa del secretariat del director del Fons Català de Cooperació per al Desenvolupament i president del Ciemen, David Minoves, que ha renunciat a repetir. Proper a ERC, Minoves admet haver fracassat en l’intent d’assegurar la “transversalitat” de l’ANC dins del sobiranisme i en posa dos exemples. L’ANC va impulsar en les municipals l’operació Primàries de candidatures alternatives als partits independentistes i va fracassar. I, a més, aposta per la via unilateral com a única opció en una estratègia “molt arriscada” que, segons ell, l’allunya de la centralitat del sobiranisme. Si es reconeix que el país no està avui en posició de fer efectiva la independència, Minoves creu que la via unilateral allunya l’independentisme d’una part de la ciutadania a la qual encara ha de convèncer.\nDe fet, convèncer més gent i ser més és un dels reptes que assenyalen diversos candidats en els debats diaris de campanya. Pep Peraire demana readaptar el llenguatge de l’ANC per reforçar “la sensibilitat i l’empatia per les lluites socials” i “teixir complicitats” amb sectors allunyats de l’independentisme, una posició compartida per Narcís Turull i Àngels Pujol. Davant la greu crisi prevista, Eduard Cabús demana a l’ANC “accions de serveis socials, de suport comunitari per defensar la gent”.\nLes cares visibles de l’actual direcció, com Paluzie i el responsable de la sectorial Fem República, David Fernàndez, veuen la crisi econòmica com una oportunitat per fer efectiva la independència. Per ell, l’Estat espanyol necessitarà el rescat econòmic d’Europa, que veu com una “gran oportunitat” per denunciar la marxa de Nissan, les dificultats dels autònoms i l’ingrés mínim vital –“el nou PER”, el subsidi agrícola d’Andalusia i Extremadura–. El rescat econòmic que preveu permetrà, segons ell, que la Generalitat “compri la llibertat als tenidors del deute nacional d’Espanya”. Per Paluzie, es repeteix l’oportunitat de la crisi econòmica i la recentralització del 2008, que van portar l’independentisme del 20% al 50% de suport. Amb la crisi imminent, confia a superar el 50% –el full de ruta de l’ANC insta els partits a fer efectiva la independència si se supera el 50% dels vots en les properes eleccions.\nFer-ho ho preveu fàcil Adrià Alsina, que va ser cap de premsa i candidat a la presidència de l’ANC i una de les víctimes del fracàs electoral de la candidatura Primàries Barcelona. Alsina, que s’hi torna a presentar, preveu que hi haurà “confrontació amb l’Estat” i que no caldrà “controlar tot el territori; només caldrà que l’Estat no el controli tot”.\nAltres candidats són més cauts. Cabús avisa que l’independentisme ha de guanyar “clarament” les eleccions: “Hem de ser més i més convençuts, i hem de saber llegir bé els resultats.” Però el cert és que, en els actes de campanya que ha pogut seguir El Punt Avui aquesta setmana, cap dels candidats ha posat en dubte explícitament la via unilateral. Com a molt, s’ha expressat la necessitat de reforçar l’argumentari econòmic i polític, de convèncer més ciutadans i de preparar-se per fer-la efectiva. “El president Torra ens dona un any de feina perquè tira enrere les eleccions”, diu Alsina. “Hem de concretar com cal abordar la via unilateral i convèncer la gent que no és només un dret legítim, sinó una via efectiva”, defensa Jordi de Bofarull.\nDe fet, algun candidat com Xavier Sunyer demana fins i tot “no donar suport als partits que no vulguin la via unilateral”, posició amb la qual està d’acord Paluzie. En canvi, Oriol Roig, que reconeix militar a ERC, demana pressionar els partits quan calgui, però “sense vets”, una visió que també expliciten d’altres.\nMés crítica que oposició\nEl vicepresident de l’entitat, Pep Cruanyes, que no es presenta, és aquests dies el portaveu autoritzat tenint en compte que, en plena campanya, no poden fer declaracions públiques ni Paluzie ni cap altre membre del secretariat que aspiri a la revàlida, i tampoc els nous candidats. Cruanyes es va presentar el 2008 per la situació excepcional i sense intenció d’ocupar cap càrrec, però al final va ser el vicepresident de consens atesa la impossibilitat que els altres candidats obtinguessin quòrum. Una possibilitat que es podria repetir ara –cal recordar que són els membres electes del secretariat els que trien els càrrecs i no forçosament entre els candidats més votats–. Així, la primera elecció als òrgans interns va portar a la presidència l’avui pres polític Jordi Sànchez, tot i que les bases de l’ANC havien donat la victòria a l’activista Liz Castro. Aquest cop podria ser de nou la vicepresidència el càrrec més disputat si, com sembla previsible, Paluzie revalida la presidència. Aquest cop no és clara una disputa entre perfils propers a JxCat, ERC o la CUP, però sí un nucli de candidats lligats al Cercle Català de Negocis (CCN) i a la Cambra de Barcelona en l’òrbita del seu president i exsecretari de l’ANC, Joan Canadell, així com en l’òrbita de les llistes de Primàries impulsades per la mateixa ANC. Si bé l’exdiputat de la CUP Antonio Baños torna a presentar-se després de ser-ne exclòs fa dos anys, ha anunciat que no aspira a cap càrrec orgànic i no ha participat en cap dels actes vistos per aquest diari. Més enllà de Baños, els candidats més coneguts ho són a la reelecció i ja han acompanyat Paluzie en la direcció, com Fernàndez, o venen de l’etapa anterior, com l’excandidat a la presidència Adrià Alsina. Fa dos anys, Alsina s’entreveia com el candidat continuista en l’òrbita de JxCat davant Minoves. De fet, el nucli del CCN i Primàries impulsat a la direcció de Paluzie per Canadell i Fernàndez es podria veure ara reforçat per les incorporacions d’Alsina, Jordi Fité, persones clau a la Cambra de Barcelona com ara Montserrat Soler i Xavier Sunyer, i el president de Fundació.cat, Carles Salvadó.\nPaluzie ha tingut una campanya en contra a les xarxes socials més que una oposició amb força. El grup ebrenc Salvem l’ANC i en l’òrbita de la Crida i JxCat ha acusat Paluzie d’haver-se doblegat als interessos d’Esquerra Republicana de Catalunya, de girar l’esquena a una sectorial de voluntaris i d’haver permès la destitució del coordinador de les Terres de l’Ebre, Manel Alves –la direcció de l’ANC va argumentar que no l’havia destituït, sinó que el seu càrrec havia caducat–. És un conflicte de velles ferides del grup ebrenc contra un candidat a la reelecció, Roger Heredia, impulsor del Banc d’ADN de Desapareguts de la Guerra Civil i candidat d’ERC. Curiosament, divendres se sabia que Heredia ha estat exclòs per la junta electoral de l’entitat per haver participat en tertúlies com va passar a Baños fa dos anys, una decisió que no ajuda l’ANC quan la principal crítica és que ha trencat amb ERC la seva trajectòria de transversalitat.\nDe fet, el grup ebrenc d’Alves s’ha afegit a un altre en què hi ha, per exemple, l’exvicepresident Jaume Marfany i que critica l’ANC per no haver endarrerit les eleccions, i demana novament llista unitària independentista com vol la Crida i reforçar el Consell per la República de Puigdemont.\nEl darrer acte de campanya és demà, i dimecres 10 comença la votació telemàtica dels 44.981 socis amb dret a vot, fins dissabte 13. Diumenge se’n donaran els resultats provisionals; el dia 18, els definitius, i el dissabte 20 es constituirà el nou ple dels 76 secretaris que triaran la nova direcció de l’ANC.\nSuport a Eines de País, Intersindical i Anem per Feina\nAltres prioritats plantejades pels candidats de cara al nou mandat són millorar l’argumentari i la comunicació per convèncer ciutadans allunyats avui de l’independentisme i, en segon lloc, apostar per la promoció d’empreses, productors, bancs i serveis que no s’oposin a la independència a través de la iniciativa Eines de País, a més de donar suport a la Intersindical-CSC independentista i a la patronal Anem per Feina, impulsada per l’ANC. Cabús insta a donar una “gran empenta” a Eines de País, però també a impulsar una estratègia comunicativa “creativa i potent” que permeti arribar als ciutadans no convençuts. En aquest aspecte, la presidenta Paluzie parla d’elaborar “argumentaris econòmics ben fets i ben distribuïts”. Pel que fa a Eines de País, Paluzie recorda juntament amb Fernàndez que encara hi ha moltes institucions, col·legis professionals i organismes als quals caldria presentar llistes independentistes per tal de dirigir-les com s’ha aconseguit a la Cambra de Barcelona. “[El 2017] Ens vam adonar que no teníem sindicats i que la degana dels advocats va pressionar [contra la independència]”, afirma Paluzie. Un dels candidats al bloc juvenil de l’ANC, Martí Claret, adverteix de l’oportunitat que suposaran “les rendicions socials i laborals de Foment del Treball i dels sindicats” que ell pronostica que faran en els pròxims mesos davant la crisi econòmica. De fet, demana impulsar un “marc propi de relacions laborals” a Catalunya aprofitant Eines de País i Anem per Feina. A més de “continuar accelerant per ocupar espais de poder d’influència per a l’independentisme i el país”, Fernàndez aposta per una “xarxa paradiplomàtica” i d’influència internacional per aprofitar el rescat econòmic que preveu que Europa farà a Espanya i “comprar la independència”.\nCal una ANC reforçada\nEl Punt Avui. Girona 08-06-2020, Pàgina 14\nEl Punt Avui. Nacional 08-06-2020, Pàgina 14


Actuacions de la Policia Municipal del 14 al 20 d'abril\nIniciPlatgesLes platgesGovernacióNotícies de governacióActuacions de la Policia Municipal del 14 al 20 d'abril\n• Dimarts 15 a la nit, es va sancionar 4 persones per pescar amb canya a la zona de la Reserva Marina de Masia Blanca. També es va denunciar a dos d'aquests per no tenir llicència de pesca. Tenien muntades 9 canyes.\n• Divendres 18, la matinada de dissabte a diumenge, es va identificar a un menor perquè anava amb tres nois més que van fugir. Els agents van trobar al Torrent dels Aragalls dues bicicletes i un monopatí. Es van fer diligències i es va lliurar el menor als pares. Les bicicletes i el monopatí van quedar intervinguts fins esbrinar la procedència.\n• Dissabte 19 a la tarda, els empleats d'un supermercat de Coma-ruga van retenir a un jove que havia intentat fer un furt de colònies. Els agents el van identificar i es van fer diligències.\n• Dissabte 19 a la nit, es van fer diligències per una apropiació indeguda al cambrer d'un establiment al haver agafat el telèfon mòbil d'una clienta. Tot i que en principi ho va negar, es va comprovar a les imatges de les càmeres de seguretat que l'havia sostret.\n• El treball coordinat de la Policia Municipal amb el Cos de Mossos d'Esquadra durant la Setmana Santa en que s'han fet diversos controls preventius, sobretot centrats a l'estació de trens de Sant Vicenç de Calders, han evitat la presència de venedors de top manta al passeig Marítim de Coma-ruga.\n- 3 per no haver passat l'ITV\n- 2 per conduir sense haver obtingut el carnet de conduir\n- 1 per no tenir assegurança el vehicle\n- 1 per conduir parlant amb telèfon mòbil\n- 3 per no utilitzar cinturó de seguretat\n- 2 per alcoholèmia positiva (administrativa)\n- 1 per reformes d'importància sense haver passat ITV\n- 1 per soroll molestos de veïns\n- 1 per local comercial sense llicència d'activitat\n- 1 per sorolls d'animals molestant al veïnat\n- 1 per fixar cartells publicitaris en llocs no autoritzats\n- 4 per tinença d'estupefaents


Descarregar IObit Uninstaller 6.0.2.156 en català – Vessoft\nDescarregar IObit Uninstaller\nIObit Uninstaller – un programari molt útil per eliminar el programari innecessaris, panells, plugins i components de Windows. IObit Uninstaller troba els programes instal·lats, els ordena per data d’instal·lació, mida o freqüència d’ús i permet la ràpida eliminació d’un programa del sistema. El programari també inclou una manera de verificació de gran abast que li permet eliminar tota la informació del registre. IObit Uninstaller crea un punt de restauració, el que permet fer la restauració del sistema en cas de problemes. El programari té una interfície intuïtiva i fàcil d’utilitzar.\nElimina programari innecessari\nElimina tota la informació sobre el programari del registre\nComentaris sobre IObit Uninstaller:\nIObit Uninstaller Programari relacionat:


Aragonès i Torra, al debat de política general PERE VIRGILI\nBarcelonaL'independentisme va prendre aquest dimarts una decisió sorprenent: va decidir que tenir i poder exercir la seva majoria al Parlament no és la prioritat. És a dir, va decidir que el Parlament no és rellevant, i que el Govern pot seguir funcionant encara que s'hagi quedat en minoria al Parc de la Ciutadella. La decisió va tenir conseqüències immediates i diàfanes en la represa de l'accidentat ple de política general. De les 13 votacions que els grups independentistes aspiraven a guanyar, només en van guanyar dues. Entre les que es van perdre n'hi ha una que demanava "afirmar el dret a l'autodeterminació de Catalunya" i una altra que reprovava la figura del rei Felip VI. El resultat, doncs, és que la cambra que expressa la sobirania popular catalana ara mateix no està a favor del dret a decidir i dona suport al monarca espanyol. Si quan s'aproven mocions i posicions polítiques en sentit contrari se'ls dona tota la importància, i des de l'independentisme es considera que són victòries, quan es perden també s'han de prendre amb seriositat, i considerar-les derrotes.\nindependentisme autodeterminació ERC Parlament de Catalunya


Fira de Barcelona reté el MWC fins al 2024 - The New Barcelona Post\nLa tecnologia 5G salvarà les fires i congressos presencials ©MWC\nMentrestant, la Fundació deL MWC i Barcelona5G exploren possibilitats amb la tecnologia 5G, per garantir fires i congressos presencials evitant nuclis amb alta concentració de visitants\nFira de Barcelona i GSMA, empresa organitzadora del Mobile World Congress, havien arribat a l’acord el 14 d’abril, en ple confinament, i ha estat el Consell de Ministres del 23 de juny quan el Govern de Pedro Sánchez ho ha fet oficial: Fira de Barcelona assegura el Mobile fins al 2024, com a mínim. Un any més del previst, segons el contracte actual.\nSi per una banda, la suspensió de l’edició de febrer de l’any 2020 va ser un cop molt dur per a Barcelona, la indústria, expositors i tots els agents econòmics de la ciutat, la realitat és que Fira de Barcelona s’ha reforçat com a amfitrió del principal esdeveniment de la indústria mundial del mòbil.\nSuspendre la celebració del MWC al febrer va ser una decisió difícil, però també un encert per al propi esdeveniment i per a Barcelona. La celebració del Mobile a finals de febrer hagués estat un desastre reputacional per a la ciutat. Per això, l’ajuntament, el GSMA i Fira van optar per suspendre’l, però el president de Fira de Barcelona, Pau Relat, va voler retenir la continuïtat del MWC i deixar l’assumpte ben tancat al mes d’abril, en ple confinament per la pandèmia, i quan era el moment de negociar amb els expositors avantatges per repetir a Barcelona. El contracte actual expirava el 2023.\nEl dimarts 23 de juny el Consell de Ministres va aprovar el reial decret pel qual el Govern amplia el seu contracte amb l’organitzadora del Mobile World Congress (MWC), la patronal mundial de telecomunicacions, GSMA, perquè Barcelona segueixi sent fins 2024 la seu de la considerada major fira tecnològica del món. La pròrroga d’un any ha estat possible gràcies a la renovació per compensar les pèrdues per la cancel·lació del 2020. L’autorització, en forma de Reial Decret, permet resoldre de forma transaccional els efectes de la suspensió del MWC, que s’havia de celebrar del 24 al 27 del febrer passat i va ser suspès pel temor al coronavirus.\nD’una banda, la GSMA oferirà a Fira de Barcelonaa -participada per l’Administració General de l’Estat- una tarifa molt reduïda i en condicions avantatjoses per la instal·lació dels pavellons oficials per a l’edició de l’MWC de 2021 en compensació per les despeses a les quals va haver de fer front el 2020. A la darrera edició, estava prevista la participació de 52 empreses en l’espai de 800 metres quadrats llogat pel pavelló d’Espanya.\nD’altra banda, la Fundació Barcelona Mobile World Capital, que integra les administracions públiques i institucions, farà front als seus compromisos financers amb GSMA el 2020, que suposen una subvenció anual de 15 milions d’euros, sufragats a parts iguals pel Ministeri d’Indústria, la Generalitat de Catalunya i l’Ajuntament de Barcelona. Aquesta aportació serà retornada en el cas que finalment no es pugui celebrar la propera edició a Barcelona al 2021.\nLa tecnologia 5G salvarà les fires i congressos presencials\nQue ningú no s’enganyi. La tecnologia que avui s’assimila amb un món virtual, accelera la seva evolució per fer possible la vida social com sempre s’ha entès: més enllà de les pantalles, els clics i els entorns digitals. Barcelona és una destinació principal per als negocis a través de fires i congressos. La ciutat del mediterrani on tots volen anar pel seu clima, la seva gastronomia, el seu oci i la seva cultura. Per aquest motiu la Fundació Mobile i 5GBarcelona exploren les opcions que ofereix la tecnologia 5G per al desenvolupament de fires i congressos presencials, tal com s’han desenvolupat fins al moment.\nLa crisi que ha desencadenat la COVID 19 obliga a replantejar-se la manera de fer moltes coses, però l’objectiu és assegurar l’èxit de Barcelona com a ciutat de destinació per la seva oferta d’espais, hotels, gastronomi … i ara també tecnologia. Tecnologia al servei de la relació social més humana que mai, distribuint els nuclis de màxima afluència de visitants.


El govern espanyol diu que no renegociarà el finançament de Catalunya\nTot i així, es mostra disposat a parlar de més traspassos de competències\nEFE Madrid 01/01/2011 18:04\nEl secretari d'Estat de Cooperació Territorial, Gaspar Zarrías, ha expressat la voluntat del Govern de dialogar amb l'Executiu d'Artur Mas per seguir aprofundint en l'autogovern, però adverteix que no negociarà res que trenqui els elements clau del sistema de finançament.\nAixí ho ha manifestat Zarrías en una entrevista amb Efe, en què ha deixat clar que el Govern de José Luis Rodríguez Zapatero manté la seva "mà estesa" cap a l'Executiu català, amb el qual en les pròximes setmanes es reprendran els contactes per negociar nous traspassos.\nSobre la proposta de CiU de poder aconseguir per a Catalunya un concert econòmic similar al del País Basc, Zarrías ha assenyalat que, en un principi, el Govern "no deixarà de parlar de res, però, evidentment, tampoc anirà a res que vingui a trencar una sèrie d'elements clau que estableix el sistema de finançament".\nUn sistema, ha recordat el secretari d'Estat, que va ser aprovat fa molt poc temps, està vigent i té intenció de durar com a mínim l'actual legislatura.\nPer a Zarrías, el model beneficia les comunitats autònomes, va aportar 11.000 milions addicionals al seu finançament i, "d'alguna forma, segueix mantenint alguna cosa que per al Govern és clau: la solidaritat interterritorial i la igualtat que suposa que, es visqui on es visqui, els ciutadans tinguin els mateixos drets".\nRespecte al desenvolupament de l'Estatut després de la sentència del Tribunal Constitucional (TC), Zarrías ha deixat clar que el Govern d'Espanya "allarga la mà" al nou Executiu d'Artur Mas per "seguir dialogant i acordant traspassos que aprofundeixin en l'autonomia", tal com s'ha fet amb l'anterior equip que va dirigir el socialista José Montilla.\nPer part del Govern, la voluntat és "total", ha reiterat Zarrías, abans de mostrar-se convençut que en les pròximes setmanes es podran reprendre els contactes a la Comissió Bilateral "per anar establint prioritats i signant traspassos".


Anna Manso obre el Club del Llibre del 2019\nLa Biblioteca Vapor Badia de Sabadell serà l’escenari de la primera trobada d’aquest 2019 del Club del llibre, el cicle de xerrades amb escriptors a la Xarxa de Biblioteques Municipals promogut per la Diputació de Barcelona amb la col·laboració de diverses editorials. L'escriptora, guionista i il·lustradora conversarà amb els lectors el 19 de gener a les 12 h a la Biblioteca Vapor Badia de Sabadell.\nManso (Barcelona, 1969) va estudiar imatge i so a l’Escola de Mitjans Audiovisuals de Barcelona i va cursar un màster en escriptura de guió cinematogràfic i de televisió a la Universitat Autònoma de Barcelona.\nVa iniciar la seva carrera professional com a guionista de programes infantils de televisió, sèries i altres programes de TV3. Ha col·laborat en diversos mitjans de comunicació i també ha treballat com a il·lustradora.\nLa seva carrera literària va iniciar-se amb el Premi Gran Angular 2008, amb el títol “Canelons freds”. Des de llavors ha publicat nombroses obres de literatura infantil i juvenil a l’editorial Cruïlla i SM. El 2016 va guanyar el Premi de Literatura Infantil Atrapallibres del Consell Català del Llibre Infantil i Juvenil, amb “Amics monstruosos”. També ha escrit obres de teatre infantils (“Perduts a la Viquipèdia”). Les seves darreres novel·les juvenils són “Allò de l'avi” (2016) i “Cor de cactus i altres formes d'estimar”(2017).\nObres d'Anna Manso a les biblioteques


Què fem — Gabinet de Planificació, Avaluació i Qualitat — UPC. Universitat Politècnica de Catalunya\n≡ Què fem\nLes nostres funcions consisteixen en,\nAssessorar i donar suport a les unitats estructurals, en els àmbits de la planificació estratègica i de l’avaluació institucional, i en la millora i la certificació interna i externa de la qualitat de la seva activitat.\nCoordinar el disseny i la implementació dels Sistemes de Garantia Interna de la Qualitat així com el seguiment i l’acreditació de les titulacions.\nRealitzar el seguiment de la planificació acadèmica del PDI (encàrrec acadèmic, règim de dedicació, sistema de punts de l’activitat acadèmica, indicadors per la contractació), l’anàlisi de la seva activitat i avaluar la consecució d’objectius del personal (anàlisi de l’activitat docent, punts d’activitat, reconeixement docent, mèrits docents, de recerca i de gestió, ...).\nDonar suport als òrgans de govern de la universitat en els processos de caràcter transversal (observatoris d’activitat – rànquings –, responsabilitat social universitària, sistemes d’informació directiva, ...) tot aportant informació, anàlisi tècnica i estudis per fer-ne la corresponent difusió als grups d’interès.


UOB - Unió Obrera Balear: UNA RECTIFICACIÓ I UNA PETICIÓ\nEl Director de Relacions Laborals ens ha demanat una rectificació al respecte de l’expressió “Dr. Muerte” d’un comunicat anterior d’UOB, referida a l’advocat i assessor extern de BMN a les Meses de Negociació. No l’anomenàvem.\nVagi per endavant el nostre respecte i més alta consideració envers aquesta persona. És un professional del dret de reconegut prestigi, ampli CV i dilatada experiència. Tractant-se d’algú EXTERN a BMN, li demanam disculpes si l’hem ofès amb l’apel·latiu (com és bo d’entendre, referit sempre a processos laborals, mai biològics). Cap problema: excuses, i vagi per no dit!\nQue algun dels acords que s’han signat a BMN, de dramàtiques conseqüències en les vides laborals dels treballadors afectats, hagin estat informats (per la Inspecció Central de Treball) o declarats frau de llei (per l’Audiència Nacional) no és obstacle ni impediment per seguir considerant com a grans professionals del dret els advocats i assessors externs de BMN a les meses de negociació. Entenem que fan allò que creuen millor per al client, BMN. I, en tot cas, al final és la Direcció de BMN qui decideix on estampa la seva firma.\nPerò com a bon professional del dret, entenem que l’assessor tampoc no hauria de perdre les formes ni caure en el menyspreu a la tasca sindical, que és tan lloable com la seva feina. Volem dir que tal vegada s’hauria d’estar de proferir gracietes que freguen la grolleria, de les que fa ús en les meses negociadores quan els sindicats passen a exposar les seves propostes: a ver quién mea más largo. Perquè, si hom diu coses d’aquest estil (amb el ViP del Director de Relacions Laborals que hi és davant), aleshores fa d’assessor “perfil tècnic” o, en canvi, d’assessor “perfil negociador”? I si és això, cal tenir la pell tan prima?\nEn tot cas, feta de la nostra part la rectificació i disculpa demanada, esperam una justa i equitativa correspondència. Tot i així, no demanam cap excusa formal per les grolleries (en el fons, llicències de llenguatge).\nPublicat per Unió Obrera Balear a 13:44


Impressions de la Senda de Camille – Rutes entre refugis\nImpressions de la Senda de Camille\nPublicat per / Publicado por Maria Puigdueta i Ignasi Vidal at 16 juliol, 2019\nAlbergue de Aisa\nLe Petit Billare\nPic de Chinebral de Gamueta\nText i Fotografies: Maria Puigdueta i Ignasi Vidal\nArticle publicat a la revista Muntanya número 916\nSeguint les passes de Camille, un dels darrers óssos autòctons dels Pirineus, es pot fer aquesta gran travessa circular entre el parc natural de les Valls Occidentals, a la comarca de Jacetània, i el parc nacional dels Pirineus, a la Gascunya.\nEl camí que puja cap a les cabanes d'Ansabère. Al fons d'esquerra a dreta: el Pic d'Acherito, el Mallo d'Acherito i el Pic de Sobercal\nLa Senda de Camille es va crear en honor a Camille, el darrer ós bru pirinenc que va viure en aquestes muntanyes, i que hom creu que va morir de vell l’any 2010. Actualment s’han reintroduït més óssos originaris d’Eslovènia. Però la presència d’aquests animals ja ve d’antic, perquè el rei Alfons I d’Aragó, conegut com el Bataller, venia sovint a caçar-ne per aquestes contrades. Diuen que una vegada els pobladors de la vall el van salvar de les urpes d’un ós, i el rei, en agraïment, va concedir privilegis especials a la població de la vall d’Hecho.\nTot i que la descripció d’aquest camí està molt ben explicada en el llibret que acompanya el mapa de la Senda de Camille, la nostra intenció és proposar algunes ascensions que poden complementar el recorregut, amb comentaris que us puguin ser útils. També volem engrescar-vos a fer aquesta ruta, fantàstica per la diversitat de paisatges i racons amagats que descobrirem. Cadascuna de les etapes té un al·licient que satisfarà els muntanyencs més exigents.\nEncara en ple mes d’agost vam poder gaudir de prats ben florits i verds i d’uns boscos exuberants.\nEl Bisaurin (2.670 m) vist des del pic dels Secús\nEns dirigim al poble d’Hecho, on els que han dissenyat aquest recorregut tenen una oficina d’informació i acollida al mateix poble. Ens va atendre la Marta, una gran coneixedora del territori. Molt amablement, ens va donar consells i ens va orientar perquè no ens equivoquéssim ens els indrets menys marcats de l’itinerari. Recomanem dormir al poble d’Hecho el primer dia, per descansar del viatge i poder començar l’endemà ben d’hora. A més a més, és un poble encantador, que demana una visita.\nSELVA DE OZA (1.130 m)\nREFUGI DE GABARDITO (1.380 m)\nTemps de camí: 8 h\n(+ 45 min si pugem al Secús, 2.351 m)\nSortim del poble encara fosc. Matinem per aprofitar la jornada, i perquè ens agrada caminar amb les primeres llums del dia. Aparquem el cotxe a la Selva de Oza, on comencem el nostre itinerari. Creuem el pont i agafem el camí que hi ha darrere d’un cartell informatiu. Seguim les indicacions cap al port d’Acher. Al principi ja tenim una bona pujada, enmig del bosc, d’una impressionant fageda, ben ombrívola, d’arbres ben alts. Quan sortim, tot just s’està fent de dia i els horitzons comencen a eixamplar-se. Deixem a la dreta el refugi lliure del Castillo de Acher. Ara apareixen les grans pastures. Veiem un ramat de vaques, totalment alienes als excursionistes. El que més ens sorprèn són els contrastos de colors d’aquest terreny. El verd dels prats, el vermell de la terra i el blanc de les roques calcàries.\nLa majoria de caminadors van cap al Castillo de Acher (2.384 m), que des d’aquí sembla inaccessible. És l’excursió clàssica i de més anomenada d’aquest sector. Avui som els únics que continuem en direcció al port. Arribem al port d’Acher (2.157 m) o Achar de los Hombres segons el mapa, on descansem una mica i contemplem el paisatge. Seguim les marques vermelles i blanques del GR, cap al Achar dels Secús (2.205 m). Nosaltres proposem desviar-nos una mica per ascendir al pic dels Secús (2.351 m). Això només representa un mitja hora més, i la panoràmica ho compensa amb escreix. És el primer dia i mirem amb deteniment el mapa per situar-nos. Davant tenim l’enorme Bisaurín (2.670 m), el gegant de la zona. Al costat nostre la desafiant punta Agüerri (2.447 m), amb una esmolada cresta. Baixem per la vall de la Foya de Secús. Aquí apareix l’aigua, que ens pot servir per remullar-nos. Fa molta calor i és d’agrair. Anem paral·lels al barranc de Taxeras. Un cop a baix, ens ajuntem amb un altre barranc, el d’Agüerri. El creuem per anar a buscar el GR 11.1. Trobem una bifurcació de camins amb indicadors. Seguim cap avall per sortir a una pista que ens conduirà al refugi de Gabardito.\nEl refugi de Lizara, situat a 9 km d'Aragües del Puerto, pertany a la FAM\nREFUGI DE LIZARA (1.515 m)\nTemps de camí: 4 h\n(+ 2 h si pugem al Bisaurin, 2.670 m)\nL’ascensió a l’imponent Bisaurín, el punt més alt de tota la Senda de Camille, és la recompensa de tots els muntanyencs. El panorama és incommensurable: al sud la vall d’Aragüés, Jaca i la Peña Oroel; vers l’est i el sud-est, els pics d’Aspe i la Collarada; a l’est l’Anayet i els pics de l’Infern; a l’est i el nord-est, el pic de Vathleitosa i el pic del Migdia d’Aussau; al nord-oest el Castillo de Acher, la Mesa de los tres Reyes i el pic d’Anie, i a l’oest i nord-oest, l’Agüerri i la serra d’Alano. Refem l’itinerari del dia anterior, fins a l’encreuament de camins. Agafem el de la dreta, en direcció a les pastures de Dios te Salve. Passem al costat d’una cabana de pastors. Arribem al coll del Foratón (2.016 m), on deixem el recorregut principal, per ascendir al Bisaurín (2.670 m). Aquest és el cim més alt de la zona i una talaia imprescindible. Tornem al coll del Foratón, desfent els nostres passos. Des del coll pel sender GR 11 descendim fins al refugi de Lizara.\nLa vall de los Sarrios\nCaseta de Vernera\nALBERG AÍSA (1.640 m)\nTemps de camí: 7 h\nLa visió de la vall dels Sarrios, tancada per les parets verticals del circ de l’Olibón, ens deixa atònits. L’harmonia d’aquest indret, un quadre perfecte de la natura, amb un silenci que convida a meditar. Retornem pel camí del dia anterior uns 400 m per agafar un sender cap al refugi lliure d’Ordelca. Remuntem el congost entre el massís de Bernera i Fetas. Parem un moment al refugi de Bernera, que de lluny sembla una estupa tibetana. Pugem fins al port de Bernera (2.115 m), punt culminant de l’etapa. Entrem a la vall dels Sarrios, un indret meravellós. Arribem al gran ivó d’Estanés, on descansem una estona. És un bon lloc per banyar-se o almenys refrescar-se. Continuem pel GR 11. Travessem la Chorrota de Aspe, que segons la quantitat d’aigua que hi hagi, pot ocasionar problemes. Potser caldrà descalçar-se, si no us voleu mullar. Cal vigilar també amb la força de l’aigua. Ens van explicar que al juny, els organitzadors de la Senda de Camille es van veure obligats a desviar els participants per evitar aquest punt, a causa del perill. Seguim la frontera, sense baixar a les pistes de l’estació d’esquí de Candanchú. Aquí s’ha de parar atenció per no equivocar-se. Arribem al port de Somport, on hi ha l’alberg Aísa. El tràfic de la carretera, però, li treu encant.\nREFUGI D’ARLET (2.000 m)\nEn aquesta etapa destaquem la frondositat dels boscos. Una fageda atlàntica, un ambient ombrívol, humit i fresc, una regió on la boira és freqüent. Un altre al·licient són les granges on podem comprar formatge fet artesanalment. Vestigis d’un món rural que aquí encara es conserva. Avui el dia s’aixeca plovisquejant. Seguim la carretera, per passar l’antiga duana i entrar a França. Un cop al pàrquing de l’estació d’esquí de fons de Somport, agafem el camí de Sant Jaume (aquesta era la variant que venia de França i anava a Jaca). Està senyalitzat com el GR 65.3. Hem d’estar molt atents, perquè els senyals són escassos, i el camí és perdedor. Trobem una pista formigonada que va a la cabana de Pacheu, però abans d’arribar-hi agafem un sender amb l’indicador de Causiat. Després ens unirem a l’Alta Ruta Pirenaica (HRP). Travessem un preciós bosc que sembla encantat. Aquí ens adonem del contrast entre els dos vessants del Pirineu. Deixa de ploure, però els núvols persisteixen. Més endavant creuarem dues passarel·les sobre els torrents. Un cop sortim del bosc, anirem guanyant alçada i entrarem a la zona de les pastures. Passem per la Cabane Grossé. Continuem pujant de mica en mica, fins al coll de Lapachouaou (1.887 m). Avui la visibilitat no és bona, i la boira ocupa el fons de les valls. Arribem al refugi d’Arlet, el més muntanyenc de tots els allotjaments on dormirem, en un entorn privilegiat, lluny de la civilització. Hi contribueix la seva altitud i que només s’hi pot accedir a peu o en mula. Ens avisen del perill de banyar-se descalç a l’ivó d’Arlet, pel risc de tallar-se.\nL'ivó d'Arlet, amb el refugi del mateix nom\nLASCUN (860 m)\n(+ 40 min si pugem al Pic de Burqc, 2.110 m)\nLa visió del pic del Migdia d’Aussau és la més impactant. La seva silueta destaca, esvelta i inconfusible. Per a molts és la muntanya més bella dels Pirineus. Ens aixequem aviat i pugem al coll d’Arlet (2.098 m), per poder contemplar Aguas Tuertas. Aquest caprici de la natura, des de l’alçada es veu perfecte. Això suposa començar l’itinerari d’avui, només mitja hora més tard. Aprofitem també per fer unes bones fotos del Migdia d’Aussau, que sobresurt d’un mar de boira. Tornem al refugi a recollir les coses. Continuem per la HRP, que s’agafa per sota del refugi. Passem al costat de la cabana de Lapassa. Arribem al coll de Saoubathou (1.950 m). En el Portillo de la Cunarda veiem un panell en memòria del pas dels refugiats durant la Segona Guerra Mundial. Una ceràmica parla del Sentier de la Liberté. Ens recorda a les persones que van haver de fugir, a causa de la repressió. En el coll de Burqc ens desviem per ascendir a la Punta lo Rincón o Pic de Burqc (2.104 m). Es puja fàcilment per un llom herbós en un quart d’hora. Les vistes cap a tots els costats són magnífiques.\nArribem al port de Palo (1.492 m), que ja era un pas utilitzat en època romana i que després van seguir els pelegrins a Santiago, abans que fos més popular el pas de Somport. Comencem el llarg descens. Passarem per diferents cabanes de pastors. Veurem ramats d’ovelles i uns grans gossos blancs que les controlen. Són els famosos mastins dels Pirineus, excel·lents guardians, però que és millor no molestar. Arribem a l’aparcament de Labrenère, on acaba el camí i comença una pista accessible als vehicles. Just abans, a mà dreta, s’inicia un sender senyalitzat que recomanem seguir. Tindrem bones vistes de l’impressionant circ de Lascun. Finalment, seguim el GR 10 i un petit tram de carretera fins al càmping de Lauzart. Nosaltres dormirem a l’alberg que està dins del càmping, perquè té totes les comoditats i serveis. A la tarda, com que som només a 1,5 km de distància, visitem Lascun, un preciós poble pirinenc, de la vall d’Aspe. És una bona oportunitat també per comprar fruita i altres provisions. No deixarem tampoc de fer una cervesa en una de les animades terrasses.\nREFUGI DE LINZA (1.340 m)\n(+2 h si pugem el Petrechema, 2.371 m)\nSeguim la pista asfaltada fins al pont de Lamareich, on hi ha un aparcament. Continuem per la pista que després serà un camí agradable. Ens aturem en una zona de prats i esperem que la boira es vagi desfent per poder contemplar les impressionants parets de les agulles d’Ansabère. Val la pena esperar si la boira no ens permet contemplar aquest meravellós espectacle de pedra que ens recorda les Dolomites. Una autèntica postal i un gaudi per a la vista. Després de l’espectacle, continuem la ruta. Creuats els prats, ens endinsem de nou en una fageda. Arribem a les cabanes d’Ansabère (1.570 m) on hi ha una font per omplir les cantimplores. A partir d’aquí, entrem en el regne de l’alta muntanya, on desapareixen els boscos i dominen les pedres. Comencem la forta pujada pel pedregam fins al coll del Petrachema (2.084 m). Segons l’època de l’any, poden ser necessaris el piolet i els grampons. Un cop arribem al coll, no podem resistir la temptació de pujar al Petrachema (2.371 m). Això representa afegir uns 45 minuts i un desnivell de 287 m. Des de dalt, s’albira una panoràmica superba. Al costat s’alça la Mesa de los Tres Reyes i darrere d’aquest, l’Añelarra. Davant, el Vathleitosa, i com sempre destacant, el Migdia d’Aussau. A la dreta el pic d’Aspe i el Bisaurín. Baixant ens desviem a l’agulla Sud d’Ansabère, des d’on tindrem unes perspectives úniques de les parets. Habitualment es poden veure alguns escaladors, intentant superar vies de gran dificultat. Tornem al coll, i havent menjat una mica, continuem l’itinerari. Ara hem d’estar atents, ja que deixem el GR que va al coll de Linza i agafem un sender menys evident pel cantó esquerre. Travessem un petit laberint càrstic, ple d’esquerdes. Anem baixant cap al barranc del Petrechema, que s’obre feréstec davant nostre. Més avall, el pendent se suavitza i el camí planeja enmig de prats força florits encara, i fagedes. Passem per una zona d’esbarjo, amb taules i una font. A pocs metres del refugi, els faigs, altíssims i majestuosos, ens donen la benvinguda, amb la seva frescor, que tan agraïm en aquest moment del dia. Sortim en una clariana on trobem un pàrquing ple de vehicles i de gent. El refugi de Linza està ben ple.\nBonica vista del Midi d'Ossau, damunt d'un mar de núvols\nTemps de camí: 6 h\n(+2 h si pugem al Pic de Chinebral de Gamueta, 2.329 m)\nA dalt del pic del Chinebral de Gamueta, contemplem per darrer cop tots els cims, i ens fem una idea de la gran volta que hem fet. La impressió que queda a les nostres retines, des del Bisaurín al Petrechema és immensa. Seguim l’itinerari del bosc de Gamueta, davant del refugi. Senyalitzat amb marques verdes i blanques. Pugem al pas del Cavall, curiosa bretxa entre roques. Quan arribem al barranc de Gamueta, abandonem l’itinerari per anar als plans de Diego, on hi ha una cabana. Nosaltres deixem el recorregut oficial, que va cap al pas d’Anzotiello i decidim fer l’ascensió del pic del Chinebral de Gamueta. El dia és esplèndid, sense cap núvol i volem aprofitar-ho al màxim. El sender va pujant per un llom herbós, cada vegada més pedregós. La carena és àmplia i sense dificultat arribem al punt més alt. La panoràmica és magnífica i ens hi estem una bona estona, ja que el temps acompanya.\nLa continuació és una mica més complicada, ja que el camí es perd. Cal tenir bona orientació i experiència en terrenys abruptes. Si no, més val tornar al camí principal. Flanquegem el pic de la Foya de Gamueta i la Gorreta de los Gabachos i ens dirigim al coll de Gamueta (2.192 m). Aquí baixem per una tartera bastant inclinada, sense cap senyal. A mesura que baixem el terreny se suavitza i la progressió es torna més còmoda. Veiem a sota el barranc d’Anzotiello, per on va el sender. Finalment, ens unim al bon camí. Prosseguim més relaxats, el descens és tranquil. Ens ajuntem amb el barranc d’Acherito. Aquesta és una zona en què hi ha molts dòlmens, vestigis de la gran importància que havia tingut per a l’home primitiu. Podem desviar-nos per veure algun dels més propers. El camí acaba al pont de la Mina. Ens banyem en un gorg que hi ha al torrent. Només ens queda l’últim tram fins a l’aparcament de la Selva de Oza, 3 km de carretera. Avui és diumenge, i hi ha molta gent. Arribem a l’hora de dinar i aprofitem unes taules a l’aire lliure, sota un avet majestuós, en una zona ombrívola molt agradable de pícnic i de restaurant. Casualment, ens trobem amb la Marta, que ens dóna la samarreta de la ruta. Ens refem de la jornada, abans de tornar a Hecho. Ens espera una nit de comoditats i bon menjar en un hotel després de set dies de caminada.\nEn aquesta travessa vam tenir la sort de coincidir en diferents etapes amb quatre persones del Club Excursionista de Gràcia, un altre grup organitzat des de Madrid i també amb una parella, el Joan Andrada i l’Esther Pascual. Vam compartir bons moments caminant a estones junts o comentant les incidències mentre sopàvem. Ens vam ajudar en algun lloc on dubtàvem o estàvem a punt d’equivocar-nos. A tots ells moltes gràcies, van ser un magnífics companys de viatge.\nVista des del Chinebral de Garmeta\nELS REFUGIS DE LA RUTA\nRefugi de Gabardito (1.380 m) - Obert tot l’any. 45 places. Tel. + 34 974 375 387\nRefugi de Lizara (1.515 m) - Obert tot l’any. 75 places. Tel. +34 974 348 433\nAlberg Aísa (1.640 m) - Obert tot l’any excepte octubre i novembre. 50 places. Tel. +34 974 373 023\nRefugi d’Arlet (2.000 m) - Obert de juny a setembre. 43 places. Tel. +33 648 993 822\nCàmping Lauzart (860 m) - Obert tot l’any. 25 places. Tel. +33 559 345 177\nRefugi de Linza (1.340 m) - Obert tot l’any. 79 places. Tel. +34 974 348 289\nPer mitjà de l’empresa Val d’Echo Activa podem reservar tots els allotjaments de la Senda de Camille. A més a més, tenim d’obsequi un sac llençol, un porta mapes i el mapa de la travessa. També et donen un targeta per segellar en tots els refugis i que serveix de control de pas. Si acabem l’itinerari, el premi és una bonica samarreta de record.\nNascut al 1968 a Barcelona, actualment treballa de comptable, però la seva passió és la muntanya. Fa de vocal-voluntari al Centre Excursionista de Catalunya. Ha escrit dos llibres : "Vies Ferrades a prop nostre " i "Excursions des de cases de turisme rural". També ha col·laborat amb la revista "Excursionisme" de la UEC i "Muntanya" del CEC, amb diversos articles. Li agrada descobrir nous indrets i gaudir de la natura, a més a més de compartir-la.\nPER SABER-NE MÉS DE LA SENDA DE CAMILLE


Orquídies de la Garrotxa: de maig 2015\nSortida amb motiu del Dia Europeu dels Parcs\nSortida conjunta Parc Natural de la Zona Volcànica (dins el programa Visc entre Volcans) i Delegació de la Garrotxa de la ICHN amb motiu del Dia Europeu dels Parcs als voltants de Santa Bàrbara de Pruneres (Montagut i Oix).\nAceras anthropophorum (final de floració)\nAnacamptis pyramidalis (plena floració)\nCephalanthera longifolia (fructificació)\nDactylorhiza fuchsii (inici de floració)\nEpipactis kleinii (brotació)\nEpipactis microphylla (inici de floració)\nGymnadenia conopsea (inici de floració)\nLimodorum abortivum (frutificació)\nListera ovata (final de floració)\nOphrys apifera (inici de floració)\nOphrys catalaunica (inici de floració)\nOphrys insectifera (final de floració)\nOphrys lutea (fructificació)\nOphrys scolopax cf. (plena floració)\nOrchis simia (fructificació)\nOrchis ustulata (final de floració)\nPlatanthera bifolia (plena dloració)\nJonceda emmatada. Imatge de Xavier Béjar\nAnacamptis pyramidalis. Imatge de Xavier Béjar\nGymnadenia conopsea. Imatge de Xavier Béjar\nOphrys lutea. Imatge de Xavier Béjar\nOphrys catalaunica. Imatge de Xavier Béjar\nOphrys apifera. Imatge de Xavier Béjar\nLimodorum abortivum. Imatge de Xavier Béjar\nEpipactis microphylla. Imatge de Xavier Béjar\nEpipactis kleinii. Imatge de Xavier Béjar\nDactylorhiza fuchsii. Imatge de Xavier Béjar\nPlatanthera bifolia. Imatge de Xavier Béjar\nOrchis ustulata. Imatge de Xavier Béjar\nOphrys insectifera. Imatge de Xavier Béjar\nEtiquetes Dia Europeu dels Parcs, Europarc, Montagut i Oix, Parcs naturals, sortida


Octubre deixa 90 aturats menys a la comarca - El Nostre Ciutat\nOctubre deixa 90 aturats menys a la comarca\nA Alcoi la baixada ha sigut de 9 persones, principalment en la indústria\n7 novembre 2020 18:18\nGràfic de desocupació a Alcoi.\nLa taxa de desocupació ha descendit lleugerament a la comarca el mes d’octubre, amb 90 aturats menys a L’Alcoià i El Comtat, la qual cosa situa la xifra en 12.144 persones. Des d’UGT s’indica, basant-se en les dades de Labora, que “el descens majoritari s’ha efectuat en el sector indústria”.\nPer municipis, les principals baixades s’han registrat a Onil i Castalla amb 24 aturats menys respectivament, deixant el total en 610 i 892 respectivament. En el cas d’aquestes localitats, el descens s’ha produït principalment en els serveis i indústria. En el cas de Castalla, per rang d’edat, la xifra que més ha baixat ha sigut en majors de 44 d’anys, mentre que a Onil ha sigut en el rang d’entre 25 i 44 anys.\nA Cocentaina hi ha 23 persones desocupades menys, 13 d’elles pertanyents al sector serveis. Per rang d’edat, en el qual més ha disminuït la xifra ha sigut en el d’entre 25 i 44 anys. En la vila comtal hi ha actualment 1.082 persones en la llista de l’atur.\nD’altra banda, a Alcoi, el descens ha sigut molt lleuger, de 9 persones, la qual cosa situa la xifra total en 5.964. En aquest municipi, ha baixat la desocupació en la indústria però ha incrementat notablement en els serveis amb 34 aturats més respecte al mes de setembre.\nA pesar que hi ha hagut una baixada, lleu, però generalitzada a les comarques, en diversos municipis ha incrementat la xifra de l’atur a l’octubre. És el cas d’Ibi, amb 8 aturats més, la majoria pertanyents als serveis i a persones menors de 25 anys. En la localitat joguetera hi ha un total de 2.054 aturats. També ha pujat la taxa de desocupació a Muro, en 7 persones, la qual cosa situa la dada en 731. En totes dues poblacions ha descendit l’atur masculí, mentre que ha incrementat el femení, igual que a Alcoi.


Appartspa21 Dijon França - Ofertes d'hotels amb els MILLORS DESCOMPTES EN LÍNIA\nDescompte a Appartspa21\nVeure tots els 158 allotjaments a Dijon.\nApartament Àtic - Dutxa\nCentre, Dijon, França - Excepcional ubicació - Veure al mapa\nIdeal tant per a la diversió com per al relax, Appartspa21 es troba a la zona de Afores de Dijon de la ciutat de Dijon. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Appartspa21 és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com bany, sauna, spa. Amb una localització ideal i amb comoditats imbatibles, Appartspa21 no troba competidors en cap categoria.\nBarri Centre Faubourg Nord Centre Fabourg Sud Faubourg Nord Centre


Desembre | 2012 | AMPA IPSE BLOC ... un espai per a la comunicació i per a la participació.\nTu creus en la vida després del part?\nHo he rebut i m’ha agradat.\n– Tu creus en la vida després del part?\n– És clar que sí! Algun cosa ha d’existir després del part. Potser som aquí perquè necessitem preparar-nos pel que serem més endavant.\n– Bestieses! No hi ha vida després del part. Com seria aquesta vida?\n– No ho sé però segurament… hi haurà més llum que aquí. Pot ser que caminem amb els nostres propis peus i ens alimentem per la boca.\n– Això és absurd! Caminar és impossible. I menjar per la boca? Això és ridícul! El cordó umbilical és per on ens alimentem. I et dic una cosa: la vida després del part està exclosa. El cordó umbilical és massa curt.\n– Doncs jo crec que hi deu haver alguna cosa. I potser és tan sols una mica diferent del que estem acostumats a tenir aquí.\n– Però mai no ha tornat ningú del més enllà, després del part. El part és el final de la vida. I, si ho penses bé, la vida no és res més que una angoixada existència en la foscor que no porta enlloc.\n– Bé, jo no sé exactament com serà després del part, però segur que veurem la nostra mare i ella ens cuidarà.\n– La mama? I tu creus en la mama? I on creus tu que és, ella?\n– On? En tot el voltant nostre! Vivim en ella i a través d’ella. Sense ella tot aquest món no existiria.\n– Doncs jo no m’ho crec! Mai no he vist a la mama. Per tant, és lògic que no existeixi.\n– Bé, però sovint, quan estem en silenci, tu pots sentir-la com canta o com acarona el nostre món. Saps?… Jo penso que hi ha una vida real que ens espera i que ara estem només preparant-nos per viure-la…\nFont: Neguit de pantorrilla – El blog de la Maripepa\nEl ministre Wert vol escolaritzar els seus nets a Catalunya amb immersió en català\n28/12/2012 — ampaipse\nDestacats membres del govern i alts dirigents del Partit Popular volen escolaritzar fills i nets a Catalunya amb immersió en Català per trencar les barreres i el desconeixement entre les cultures de l’Estat Espanyol que tant ha perjudicat per l’entesa entre els governs d’Espanya i de Catalunya.\nEl Ministre d’Educació, Cultura i Esports, José Ignacio Wert, encapçala aquesta iniciativa i lamenta ho haver-ho fet uns quans any abans,doncs s’haurien evitat molts dels problemes de falta de respecte i d’incomprensió amb la cultura catalana i que si no es prenen mesures com aquesta s’anirà inevitablement a una ruptura de l’Estat Espanyol.\nAltres ministres que recolzen aquesta mesura són Pedro Morenés, Ministre de Defensa, María Fátima Báñez García, Ministra d’Ocupació i Seguretat Social, José Manuel García-Margallo, Ministre d’Afers Exteriors i Cooperació, i Ana Mato Adrover, Ministra de Sanitat, Serveis Socials i Igualtat. Malgrat no haver dit res al respecte, fonts ben informades diuen que la proposta compta amb el vist i plau del President del Govern, Mariano Rajoy, i de la Ministra de la Presidència, vicepresidenta primera i ministra portaveu, Soraya Sáenz de Santamaría. Qui es va manifestar en privat estar en contra va ser el Ministre d’Interior, en Jorge Fernández Diaz.\nElena Valenciano, Vicesecretaria General del PSOE, considera que aquesta proposta no té cap voluntat d’entesa amb Catalunya i que l’únic interès que tenen els dirigents del PP és desviar l’atenció de les retallades i els greus incompliments de programa del President Mariano Rajoy, i com va dir en Josep Pla, “que es deixin de collonades”.\nA Catalunya les reaccions has estat diverses, CiU considera que és una idea molt apropiada i que valora molt positivament qualsevol iniciativa que pugui evitar un xoc frontal. ERC considera que es una fugida encoberta de dirigents Espanyols cap a Catalunya davant l’imminent proclamació de la seva independència, que prefereixen viure en una nació emergent d’Europa abans que en una Espanya que s’enfonsa.\nPere Navarro del PSC no diu res. L’Alicia Sanchez Camacho del PPC s’ha declarat entusiasmada per la noticia, i diu promourà el intercanvi amb altres regions de l’estat de nens catalans que vulguin la escola només en espanyol a canvi d’acollir nens de fora de Catalunya que a demés del castellà també vulguin aprendre català i anglès.\nIniciativa per Catalunya Verds (ICV) no ho veu clar, i considera que darrera d’aquesta proposta hi ha un intent d’aproximació entre el PP i CiU per consolidar les retallades i construir un model d’estat neolliberal.\nCiutadants s’ha manifestat totalment en contra d’aquesta proposta i ha aprofitat la oportunitat per presentar la seva nova campanya per exigir la escolarització en espanyol a tot Europa. La primera petició es farà a França, en concret en el Rosselló per considerar que es territori històricament espanyol, i que continuarà la campanya a Holanda i Alemanya.\nEl portaveu de la Candidatura d’Unitat Popular (CUP), David Fernàndez, ha allargat la mà a Mariano Rajoy per al “dret de l’autodeterminació”, però ha avisat que mantindrà “el puny en alt” contra les retallades.\nFont de la noticia: L’innocent digital, publicada el 28/12/2012.\n20/12/2012 — ampaipse\nEl Termcat, el centre de terminologia de la llengua catalana, creat el 1985 per la Generalitat de Catalunya i l’Institut d’Estudis Catalans, ha elaborat un nou diccionari específicament relacionat amb la terminologia associada a l’àmbit de les xarxes socials.\nLes xarxes socials han irromput a les nostres vides amb tanta força que han esdevingut tot un fenomen. Segons els darrers estudis, l’ús que en fem continuarà creixent i les noves formes d’interacció en aquestes plataformes generaran cada vegada més terminologia pròpia.\nPer a la consulta de la terminologia que genera aquest àmbit, el TERMCAT posa a disposició dels usuaris la Terminologia bàsica de les xarxes socials, que conté un centenar de termes, com aracronologia, etiqueta, menció, mur, piulada o tuit, seguidor, tema del moment o web social, amb la definició en català i equivalents en castellà i anglès.\nLes denominacions recollides s’han extret fonamentalment de la , que estableix les pautes comunes per a la presència homogènia de la Generalitat a les xarxes socials. Si bé la majoria provenen del Facebook i el Twitter, la creació contínua de noves plataformes socials i l’evolució de les ja existents fa que el diccionari romangui obert a l’actualització permanent del contingut.\nL’obra, que ha estat elaborada amb la col·laboració de la Direcció General d’Atenció Ciutadana i Difusió del Departament de Presidència de la Generalitat de Catalunya, s’ha presentat el 10 de desembre al Palau Robert.\nMés informació: Terminologia bàsica de les xarxes socials – via COEINF.CAT


Que t’oferim? – weevens\nTarifes i gestió dels pagaments.\nTant si ets un club esportiu, com una entitat pública o privada que organitza un esdeveniment esportiu, sigui de la mida que sigui, t’oferim el servei de gestió de les inscripcions i el seu cobrament.\nL’atenció personalitzada (en català, castellà o anglès) del nostre servei, et permetrà en tot moment, cobrir qualsevol necessitat, estalviar temps i recursos, i facilitar als participants la inscripció de manera àgil i segura.\nEn cas d’esdeveniments esportius on la participació sigui gratuïta, el servei serà sense cost per l’organitzador.\nTriar la comissió del servei, sigui tarifa fixe, o per segments.\nTransferències parcials cada 15 dies durant tot el període d’inscripcions.\nPersonalització de la plana de l’esdeveniment i del formulari a mida de cada organitzador: imatge, logo, colors, idiomes, reglament, camps, …\nDisposar de la llista d’inscrits en temps real.\nEn el cas que algun participant no finalitzi el procés d’inscripció, el contactem personalment per conèixer-ne el motiu, i si aquest és per alguna incidència, la resoldrem al moment.\nDesprés de l’esdeveniment enviarem a l’organització un informe estadístic amb la segmentació per camps dels participants (edat, sexe, categoria, procedència, …)\nMailing als participants amb informació relativa a l’esdeveniment, en el cas que l’organitzador ho necessiti.


Carrer Major, Nº 28, 43201\nFoto Lizán és un dels centres de fotografia amb més història de Reus i ens trobem situats en ple centre històric de la ciutat. El nostre estudi fotogràfic i botiga, compta amb més de 50 anys d'història i experiència en el món de la fotografia, els esmalts al foc i la pintura. Els serveis que oferim són: fotografies a l'instant, revelat de carrets, tota mena d'impressió fotogràfica, pintures, quadres, esmalts al foc, records fotogràfics, etc...\nDilluns a dissabte de 9:00h a 13:00h i de 16:00h a 20:00h. Durant l'Estat d'Alarma el comerç romandrà tancat.\nPasseig Mata, Nº 22, 43203\nAssessorament personal en la contractació de tita classe d’assegurances amb totes les companyies del sector\nde Dilluns a Divendres de 2/4 de 9h a les 15 h de la tarda\nPESCA SALADA VIDAL - MERCAT CENTRAL\nCarrer de Josep Sardà i Caila, Nº 2, 43201\nEspecialistes en Bacallà, Olives, Llegums, Productes elaborats, fumats i salats.\nDurant l'estat d'alarma de dilluns a dissabte de 8 a 14 h,\nCarrer ALCALDE JOAN BERTRAN, Nº 9, 43202\nBotiga de informatica i reparacions. Botiga de telefonia grup masmovil\nDe dilluns a divendres de 10 h a 18 h\nCarrer Puig i Ferrater, Nº 9, 43205\nVenem productes de neteja (detergents i suavitzants roba, neteja terres, neteja wc, neteja cuina,...) biodegradables a granel i productes d'higiene amb ingredients naturals.\nDe dilluns a dissabte de 10 a 13 hores. Hores convingudes per les tardes.\nPasseig Prim, Nº 16, 43202\nServeis fotogràfics. Impressions digitals. Venda de productes de fotografia. Foto Carnet. Productes personalitzats (àlbums digitals, tasses personalitzades, fundes de telèfon mòbil personalitzades...). Ampliacions d'imatges. Conversió de vídeos a diferents formats.\nDilluns a dissabte matins 10. 00h a 13.00h Dilluns a divendres tardes 17.00h a 20.00h


14 empreses catalanes participaran a la fira Foodex’2015 - Cerdanyola Informa!\nInici » Noticies » Notícies Generals » Societat » 14 empreses catalanes participaran a la fira Foodex’2015\n14 empreses catalanes participaran a la fira Foodex’2015\nDel 3 al 6 de març, el Departament d’Agricultura, Ramaderia, Pesca, Alimentació i Medi Natural (DAAM), a través de l’empresa pública Promotora d’Exportacions Agroalimentàries (PRODECA), organitzarà la fira Foodex’2015. En aquesta fira, que tindrà lloc a Tòquio (Japó), participaran 14 empreses catalanes.\nEs tracta d’una de les plataformes comercials més importants que serveix per conèixer les tendències de la demanda del Japó en alimentació. El certamen Foodex de Tòquio permet a les empreses, establir relacions comercials amb professionals del sector, presentar nous productes i comprovar el seu rendiment econòmic en aquest tipus de mercat. A més, es tracta d’una fira que convoca operadors de la zona Àsia-Pacífic.\nLast reply was 1 març 2015